ai4bharat/Pralekha huggingface dataset:
పర్యావరణం, అడవులు, మరియు వాతావరణ మార్పు మంత్రిత్వ శాఖ
వాయు కాలుష్య పరిష్కార సాంకేతిక పరిజ్ఞానాలు
ఢిల్లీ రాజధాని నగర ప్రాంతంలో పర్యావరణం నుంచి ప్రయోగాత్మకంగా దుమ్ము సేకరణ కోసం 30 బస్సుల పైభాగంలో దుమ్ము సంగ్రహణ-వడపోత పరికరాలు  అమర్చి అధ్యయనం నిర్వహించేందుకు ప్రభుత్వం అనుమతించింది. కాగా, రాజధాని నగర ప్రాంతంలో వాయు కాలుష్య పరిష్కారానికి అనేక కొత్త సాంకేతికతల వినియోగం కోసం పలు పథకాలు చేపట్టబడ్డాయి. వీటికి సంబంధించిన వివరాలను అనుబంధం-Iలో చూడవచ్చు.
అనుబంధం-I
వాయు కాలుష్య నిరోధంలో కొత్త సాంకేతికతల అనుసరణకు చేపట్టిన అధ్యయనాల వివరాలు:
- ‘వా-యు’  ప్రయోగాత్మక అధ్యయనం కింద ఢిల్లీలోని ట్రాఫిక్ కూడళ్లలో 54 వాయుశుద్ధి యూనిట్ల ఏర్పాటు.
- ‘దుమ్మును అణచివేసే ఉపకరణాలతో దుమ్ము ఉద్గారాల నియంత్రణ’పై ప్రయోగాత్మక అధ్యయనం.
- ‘పరిసర వాయు కాలుష్యం తగ్గింపు దిశగా అయనీకరణ సాంకేతికత’పై ప్రయోగాత్మక అధ్యయనం.
- రేణువుల వాయు కాలుష్యం తగ్గించడానికి మధ్యస్థ/భారీ-స్థాయి వాయు శుద్ధి ఉపకరణాలుగా 2 స్మాగ్ టవర్ల ఏర్పాటు.
- ‘వినియోగంలోగల డీజిల్ జనరేటర్ సెట్ల  కోసం ఉద్గారాల కొలతపై ప్రయోగాత్మక ప్రాజెక్ట్. అలాగే ఉద్గారాల తగ్గింపు కోసం శుద్ధి, పరిష్కారాల తర్వాత ఎగ్జాస్ట్ తిరిగి అమర్చడంలోని సామర్థ్యంపై అంచనా వేయడం.
- ‘వినియోగంలోగల గుర్తించిన వాహన కేటగిరీలలో ఉద్గార నియంత్రణ పరికరాలను అమర్చడం, పాత/ఉపయోగంలోగల వాహనాల ఉద్గార తగ్గింపు దిశగా సిఫారసుల కోసం ' ప్రయోగాత్మక ప్రాజెక్ట్
- VII. గాలి నాణ్యత పారామితుల ప్రత్యక్ష సుదూర పర్యవేక్షణ కోసం స్వదేశీ ఫోటోనిక్ సిస్టమ్ అభివృద్ధికి డిఎస్టి పరిధిలో పరిశోధన-అభివృద్ధి ప్రాజెక్ట్.
- డిఎస్టి నేషనల్ మిషన్ ఆన్ ఇంటర్ డిసిప్లినరీ సైబర్ ఫిజికల్ సిస్టమ్స్ , ‘ఎలక్ట్రిక్ వెహికల్  ఆధారిత స్వయంప్రతిపత్తిగల వాహనాల అభివృద్ధి’పై స్వతంత్ర నావిగేషన్ ఫౌండేషన్పై టెక్నాలజీ ఇన్నోవేషన్ హబ్. ‘ఇవి’ల స్వయంప్రతిపత్త సాంకేతికతకు డ్రైవింగ్ పద్ధతుల గరిష్టీకరణ, ట్రాఫిక్ రద్దీ తగ్గింపు ద్వారా హరిత వాయు ఉద్గారాలను తగ్గించగల సామర్థ్యం ఉంది.
లోక్సభలో ఇవాళ ఒక ప్రశ్నకు లిఖితపూర్వకంగా ఇచ్చిన సమాధానంలో కేంద్ర పర్యావరణ-అటవీ-వాతావరణ మార్పు శాఖ సహాయ మంత్రి శ్రీ అశ్వనీకుమార్ చౌబే ఈ సమాచారం వెల్లడించారు.
ప్రధాన మంత్రి కార్యాలయం
కోవిడ్-19 ను దృష్టి లో పెట్టుకొని దానికి తగినట్లు నడుచుకొనేందుకు ఉద్దేశించిన జన్ ఆందోళన్ ను ప్రారంభించనున్న గౌరవనీయ ప్రధాన మంత్రి
కోవిడ్-19 ను దృష్టి లో పెట్టుకొని దానికి తగినట్లు నడుచుకొనేందుకు గాను ఉద్దేశించిన జన్ ఆందోళన్ ప్రచార ఉద్యమాన్ని ప్రధాన మంత్రి శ్రీ నరేంద్ర మోదీ గురువారం అక్టోబరు 8న ట్వీట్ రూపం లో ప్రారంభించనున్నారు.
రాబోయే పండుగలను, శీతాకాలాన్ని, ఆర్థిక వ్యవస్థ ను తెరచే క్రమంలో ఈ ప్రచార ఉద్యమాన్ని ఆరంభించడం జరుగుతోంది.
ప్రజల భాగస్వామ్యాన్ని  ప్రోత్సహించే లక్ష్యంతో ఈ ప్రచారాన్ని ప్రారంభించడం జరుగుతోంది. కోవిడ్-19 పట్ల అప్రమత్తంగా మెలగడాన్ని ప్రజా ఉద్యమంగా తీర్చిదిద్దడం ఈప్రచార ఉద్యమ ఉద్దేశ్యంగా ఉంది. 'మాస్కు ధరించండి, సురక్షిత దూరాన్ని పాటించండి, చేతులను శుభ్రంగా ఉంచుకొనేందుకు తరచుగా వాటిని కడుక్కుంటూ ఉండండి' అనే ప్రక్రియలతో ముడిపడిన సందేశాలను ఇస్తూ తక్కువ ఖర్చు తో, ఎక్కువ ప్రభావాన్ని కలగజేసే విధంగా ఈ ప్రచారాన్ని చేపట్టడం జరుగుతుంది.
ఈ క్రమం లో అందరితో కోవిడ్-19 కి సంబంధించిన ప్రతిజ్ఞ ను స్వీకరింపచేస్తారు. దీనిలో భాగంగా, ఈ క్రింది ముఖ్యాంశాలతో, కేంద్ర ప్రభుత్వ మంత్రిత్వ శాఖలు / విభాగాలు, రాష్ట్ర ప్రభుత్వాలు / కేంద్ర పాలిత ప్రాంతాల ద్వారా సంఘటిత కార్యాచరణ ప్రణాళిక ను అమలు చేయడం జరుగుతుంది. ఆ ప్రణాళిక లో ఈ క్రింది అంశాలు భాగంగా ఉంటాయి.. :కేసుల భారం ఎక్కువగా ఉన్న జిల్లాల్లో, ఆయా ప్రాంతాలపై నిర్దిష్ట లక్ష్యంతో ప్రచారాన్ని కొనసాగించనున్నారు;సరళమైన భాషలో, తేలికగా అర్థమయ్యే సందేశాలను దేశంలో ప్రతి ఒక్కరికీ చేరవేయనున్నారు;అన్ని ప్రసార మాధ్యమాల వేదికల ను ఉపయోగించుకొంటూ దేశంలోని అన్ని ప్రాంతాలకు సందేశాలను చేరవేయడం జరుగుతుంది;బహిరంగ ప్రదేశాల్లో పోస్టర్లను, బ్యానర్లను ఏర్పాటు చేస్తారు; దీనికోసం ఫ్రంట్ లైన్ వర్కర్ ల సాయం తీసుకొంటారు, ప్రభుత్వ పథకాల లబ్ధిదారులను కూడా లక్ష్యంగా చేసుకోవడం జరుగుతుంది.ప్రభుత్వ ప్రాంగణాలలో హోర్డింగులు / గోడలపై పెయింటింగులు / ఎలక్ట్రానిక్ ప్రదర్శన బోర్డులను ఏర్పాటు చేయడం జరుగుతుంది.ఈ సందేశాన్ని ప్రతి ఇంటికీ చేర్చేందుకు స్థానిక, జాతీయ స్థాయి లో ప్రభావాన్ని కనబర్చే ప్రముఖుల సేవలను వినియోగించుకోవడం జరుగుతుంది.జాగృతిని వ్యాప్తి చేయడం కోసం క్రమం తప్పక సంచార వ్యాన్ లను నడుపుతారు. ఆడియో సందేశాలు; అవగాహన పై కరపత్రాలు / వివరణ పత్రాల ద్వారా కూడా ప్రచారం జరుగుతుంది.కోవిడ్-19 కి సంబంధించిన జాగ్రత్తలను తీసుకోవాలని చెప్పే సందేశాలను ప్రచారం చేయవలసిందిగా స్థానిక కేబుల్ ఆపరేటర్ల ను సాయం కోరుతారు.ఈ సందేశాల ను లక్షిత వర్గాల వారికి ప్రభావవంతమైన విధంగా తీసుకుపోవడానికి గాను ప్రసార మాధ్యమాల మధ్య సమన్వయ సాధన తో కూడిన ప్రచారాన్ని అన్ని వేదికల లోనూ నిర్వహించడం జరుగుతుంది.
ఆయుష్
ముందస్తు నివారణ మందులను పంపిణీ చేసిన ఆయుష్ మంత్రిత్వశాఖ
కరోనా వైరస్పై పోరాటం చేసేలా రోగ నిరోధకశక్తిని బలోపేతం చేసే మందులు
60 సంవత్సరాల వయస్సు పైబడినవారిపై ప్రత్యేక దృష్టి.
ఆజాదీ కా అమృత్ మహోత్సవ్ కార్యక్రమం కింద కేంద్ర ఆయుష్ మంత్రిత్వ శాఖ తన కార్యక్రమాలను కొనసాగిస్తోంది. కరోనా వైరస్ ను తట్టుకొని శరీరంలో రోగ నిరోధక శక్తిని పెంచగలిగే ముందస్తు నివారణ మందుల పంపిణీ కార్యక్రమాన్ని తాజాగా ఢిల్లీలో ప్రారంభించారు. ఈ సందర్భంగా ఆయా మందులకు సంబంధించినవి ఆహార, జీవన అలవాట్లకు సంబంధించిన మార్గదర్శన నియమాల పుస్తకాల్ని కూడా పంపిణీ చేస్తున్నారు. ఈ కార్యక్రమాన్ని కేంద్ర ఆయుష్ శాఖ, నౌకాయాన శాఖ, ఆయుష్ శాఖ, మహిళా శిశు అభివృద్ధి శాఖ సంయుక్తంగా నిర్వహించాయి. ఈ కార్యక్రమంలో కేంద్ర మంత్రులు శ్రీ శరబానంద సోనోవాల్, డాక్టర్ ముంజ్ పారా మహేంద్రాభాయి పాల్గొన్నారు.
రాబోయే ఒక సంవత్సర కాలంలో రోగనిరోధక శక్తిని పెంచే మందులను మార్గదర్శక నియమాల పుస్తకాలను 75 లక్షల మంది ప్రజలకు పంపిణీ చేయాలని లక్ష్యంగా పెట్టుకున్నారు. ముఖ్యంగా 60 సంవత్సరాలు దాటిన ప్రజలకు, ఫ్రంట్ లైన్ కార్యకర్తలకు వీటిని పంపిణీ చేస్తున్నారు.
కోవిడ్ 19పై పోరాటంలో భాగంగా ఇస్తున్న ఆయుర్వేద ముందుస్తు నివారణ మందుల్లో శన్షమణి వాటి, అశ్వగంధ గన్వాటి వున్నాయి. శన్షమణి వాటిని గుడుచి లేదా గిలోయ్ గన్వాటి అని కూడా అంటారు. ఈ కిట్టును , మార్గదర్శక నియమాలను ఆయుర్వేద మందుల కేంద్రీయ పరిశోధనా సంస్థ  తయారు చేసింది.
దేశానికి స్వాతంత్ర్యం వచ్చి 75 సంవత్సరాలవుతున్న సందర్భంగా కేంద్ర ప్రభుత్వం ఆజాదీ కా అమృత్ మహోత్సవ్ కార్యక్రమాన్ని నిర్వహిస్తున్న సంగతి తెలిసిందే. ఇందులో భాగంగా ముందస్తు నివారణ మందులను, మార్గదర్శక నియమాల పుస్తకాలను కలిపి పంపిణీ చేయడం జరుగుతోంది. ఈ కార్యక్రమం సంవత్సరమంతా కొనసాగుతుంది. వచ్చే ఏడాది ఆగస్టు నెలవరకూ వుంటుంది.
అందరికీ ఆరోగ్యం అనే ప్రధాని శ్రీ నరేంద్ర మోదీ దార్శనికతకు అనుగుణంగా ఈ కార్యక్రమాన్ని నిర్వహిస్తున్నామని కేంద్ర మంత్రి శ్రీ శరబానంద సోనోవాల్ అన్నారు. ఆయన విర్చువల్ ప్రసంగం ఇచ్చారు. కరోనా మహమ్మారికి వ్యతిరేకంగా ఏడు కార్యక్రమాలను చేపట్టాలని ప్రధాని పిలుపునిచ్చారు. వాటిలో మొదటిది వృద్ధులకు రక్షణ కల్పించడమని కేంద్రమంత్రి స్పష్టం చేశారు.
ఆయుష్ ముందస్తు నివారణ మందులను పంపిణీ చేయడంద్వారా కరోనా వైరస్పై పోరాటం చేసేలా శరీరంలో రోగనిరోధక శక్తి బలోపేతమవుతుందని కేంద్రమంత్రి స్పష్టం చేశారు. మహమ్మారికి సంబంధించిన మొదటి రెండు దశల్లో దేశంలోని సంప్రదాయ వైద్యంపట్ల ప్రజలు తమ సంపూర్ణ విశ్వాసాన్ని చూపారని , దాంతో దేశవ్యాప్తంగా ఈ మందుల పంపిణీని చేపట్టామని ఆయన వివరించారు. దేశవ్యాప్తంగా వున్న 86 ఆయుష్ సంస్థలతో కూడిన బలమైన నెట్వర్క్ ద్వారా ఈ కార్యక్రమాన్ని నిర్వహిస్తున్నామని ఆయన స్పష్టం చేశారు.
ఈ కార్యక్రమాన్ని సమర్థవంతంగా రూపొందించి అమలు చేస్తున్నందుకుగాను సిసిఆర్ ఏ ఎస్ అధికారులను మంత్రి అభినందించారు. ఈ మందులను పంపిణీ చేయడంలో వృద్ధుల ఆరోగ్యంపట్ల ప్రత్యేక శ్రద్ధ పెట్టారని ఈ సందర్భంగా కౌన్సిల్ సేవలను ఆయన ప్రశంసించారు.
కేంద్ర సహాయ మంత్రి డాక్టర్ మంజ్ పారా మహేంద్రభాయ్ మాట్లాడుతూ ఈ కార్యక్రమం వృద్ధుల ఆరోగ్యంపై దృష్టి పెట్టిందని, వయస్సు మీరిన ప్రజల రోగనిరోధకశక్తిని బలోపేతం చేయడం మంచిదని అన్నారు. ఈ మహమ్మారి అనేది వృద్ధులకు ప్రమాదకరంగా మారిందని ప్రస్తుత కార్యక్రమం దానిపై దృష్టి పెట్టిందని స్పష్టం చేశారు.
ఈ కార్యక్రమంలో వివిధ కేంద్రప్రభుత్వ సంస్థల ముఖ్య అధికారులు పాల్గొన్నారు. ఆగస్టు 30నుంచి సెప్టెంబర్ 5 వరకూ కేంద్ర ఆయుష్ మంత్రిత్వశాఖ ఆధ్వర్యంలో పలు కార్యక్రమాలను నిర్వహిస్తున్నారు. వై బ్రేక్ మొబైల్ అప్లికేషన్ ప్రారంభం, మందు మొక్కల పంపిణీ, వివిధ వెబినార్ల నిర్వహణలాంటి కార్యక్రమాలను నిర్వహిస్తున్నారు.
ప్రధాన మంత్రి కార్యాలయం
యు20 ప్రపంచ చాంపియన్ శిప్స్ లో 16 పతకాల ను గెలిచినందుకు భారతీయ కుస్తీ జట్టుకు అభినందన లు తెలిపిన ప్రధాన మంత్రి
యు20 ప్రపంచ చాంపియన్ శిప్స్ లో 16 పతకాలు  గెలిచినందుకు భారతీయ కుస్తీ జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘మన రెస్లర్ లు మనం మరో సారి గర్వించేటట్టు చేశారు. యు20 వరల్డ్ చాంపియన్ శిప్స్ లో 16 పతకాలు  గెలిచిన సందర్భం లో మన జట్టు కు ఇవే అభినందన లు. ఇది భారతదేశం ఇప్పటి వరకు కనబరచినటువంటి సర్వశ్రేష్ఠ ప్రదర్శన గా ఉంది. దీనితో భారతీయ కుస్తీ యొక్క భవిష్యత్తు సురక్షితమైన చేతుల లో ఉందని కూడా తెలుస్తోంది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
చికిత్సలో ఉన్న కేసులు 23,43,152 కు తగ్గుదల; గత 24 గంటల్లో తగ్గినవి 76,755
1.86 లక్షల కేసులతో గత 44 రోజుల్లోనే అతి తక్కువ కొత్త కేసులు
వరుసగా 12 రోజులుగా 3 లక్షలలోపు కేసులు
వరుసగా 15వరోజు కూడా కొత్తకేసులకంటే కోలుకున్నవారే ఎక్కువ
కోలుకున్నవారి శాతం 90.34% కు పెరుగుదల
రోజువారీ పాజిటివిటీ 9.00%; నాలుగు రోజులుగా 10% లోపే
దేశంలో చికిత్సలో ఉన్న కోవిడ్ కేసుల సంఖ్య 23,43,152 కు తగ్గింది, మే 10 న నమోదైన అత్యంత గరిష్ఠం నుంచి తగ్గుతూ వస్తున్నాయి. గత 24 గంటలలో నికరంగా 76,755 కేసుల తగ్గుదల కనిపించింది. మొత్తం దేశంలోని పాజిటివ్ కేసులలో ప్రస్తుతం చికిత్సలో ఉన్నవారి వాటా 8.50% మాత్రమే.
రోజువారీ కొత్త కేసులు తగ్గుతున్న క్రమంలోనే వరుసగా 12 రోజులుగా కొత్త కేసులు 3 లక్షలలోపే ఉంటున్నాయి. గత 24 గంటలలో 1,86,364 కొత్త కేసులు వచ్చాయి.
దేశంలో రోజువారీ కోలుకుంటున్నవారి సంఖ్య పెరుగుతూ, 15 రోజులుగా కొత్తకేసులకంటే ఎక్కువగా ఉంటున్నాయి. గత 24 గంటలలో 2,59,459 మంది కోలుకున్నారు. ఈ సంఖ్య అంతకుముందు 24 గంటలకంటే 73,095 ఎక్కువ.
కరోనా సంక్షోభం మొదలైనప్పటినుంచి ఇప్పటిదాకా కరోనాబారిన పడి కోలుకున్నవారి సంఖ్య 2,48,93,410 కాగా గత 24 గంటలలో 2,59,459 మంది కోలుకున్నారు. దీంతో కోలుకున్నవారి శాతం 90.34% అయింది.
గత 24 గంటలలో మొత్తం 20,70,508 కోవిడ్ పరీక్షలు జరిగాయి. దీంతో దేశవ్యాప్తంగా ఇప్పటివరకు జరిపిన పరీక్షల మొత్తం 33.9 కోట్లు దాటాయి.
ఒకవైపు దేశవ్యాప్తంగా పరీక్షల సంఖ్య పెంచగా, వారపు పాజిటివిటీ తగ్గుముఖం పట్టటం కనిపిస్తోంది. ప్రస్తుతం వారపు పాజిటివిటీ రేటు 10.42% ఉండగా రోజువారీ పాజిటివిటీ శాతం నేడు 9.00% కు చేరింది. గత నాలుగు రోజులుగా ఇది 10% లోపే ఉంటూ వస్తోంది.
దేశవ్యాప్త కోవిడ్ టీకాల కార్యక్రమంలో భాగంగా ఇప్పటివరకు 20.57 కోట్ల టీకా డోసుల పంపిణీ జరిగింది. తక్కువ సమయంలో 20 కోట్ల మైలురాయి దాటటంలో అమెరికా తరువాత భారత్ ది రెండో స్థానం.
ఈరోజు ఉదయం 7 గంటలవరకు అందిన సమాచారం ప్రకారం 29,38,367 శిబిరాల ద్వారా మొత్తం 20,57,20,660 టీకా డోసుల పంపిణీ జరిగింది. అందులో:
|
|
ఆరోగ్య సిబ్బంది
|
|
మొదటి డోస్
|
|
98,28,401
|
|
రెండో డోస్
|
|
67,48,360
|
|
కొవిడ్ యోధులు
|
|
మొదటి డోస్
|
|
1,53,49,658
|
|
రెండో డోస్
|
|
84,25,730
|
|
18-44 వయోవర్గం
|
|
మొదటి డోస్
|
|
1,52,65,022
|
|
45-60 వయోవర్గం
|
|
మొదటి డోస్
|
|
6,36,22,329
|
|
రెండో డోస్
|
|
1,02,22,521
|
|
60 పైబడ్డవారు
|
|
మొదటి డోస్
|
|
5,77,84,682
|
|
రెండో డోస్
|
|
1,84,73,957
|
|
మొత్తం
|
|
20,57,20,660
ప్రధాన మంత్రి కార్యాలయం
విషు వేడుకల సందర్భంగా ప్రజలకు ప్రధాని శుభాకాంక్షలు
విషు పర్వదినం నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“విషు పర్వదినం నేపథ్యంలో మీకందరికీ నా శుభాకాంక్షలు, ఈ ఏడాదంతా మీరు చక్కని ఆరోగ్యంతో వర్ధిల్లాలని ఆకాంక్షిస్తున్నాను” అని ప్రధానమంత్రి పేర్కొన్నారు.
సమాచార, ప్రసార మంత్రిత్వ శాఖ
ప్రముఖ తెలుగు స్వాతంత్య్ర సమరయోధులపై ఫోటో ఎగ్జిబిషన్
భారత స్వాతంత్య్రోద్యమం, అలాగే హైదరాబాద్ సంస్థానంలో నిజాం పాలనకు వ్యతిరేకంగా పోరాడిన ప్రముఖ తెలుగు స్వాతంత్య్ర సమర యోధులపై కేంద్ర సమాచార ప్రసార మంత్రిత్వ శాఖ కు చెందిన రీజనల్ ఔట్రీచ్ బ్యూరో  ఆధ్వర్యంలో మాదాపూర్ శిల్పారామంలో ఆగస్టు 13 నుంచి 17 వరకు ఫోటో ఎగ్జిబిషన్ నిర్వహిస్తోంది. విదేశీ పాలన నుంచి భారతదేశాన్ని విముక్తి చేయడానికి స్వాతంత్య్ర సమరయోధులు చేసిన త్యాగాలు, పూర్వ హైదరాబాద్ సంస్థానంలో నిజాం పాలనకు వ్యతిరేకంగా పోరాడి హైదరాబాద్ రాష్ట్రాన్ని ఇండియన్ యూనియన్లో విలీనం చేయడానికి ప్రముఖుల కృషిని ప్రస్తుత తరానికి తెలియజేయడమే ఈ ఫోటో ఎగ్జిబిషన్ లక్ష్యం. దేశవ్యాప్తంగా నిర్వహిస్తున్న ఆజాదీ కా అమృత్ మహోత్సవ్ లో భాగంగా ఈ ఫోటో ఎగ్జిబిషన్ ఏర్పాటుచేశారు. ఈ ఎగ్జిబిషన్లో కుమురం భీం, చాకలి ఐలమ్మ, స్వామి రామానంద తీర్థ, అల్లూరి సీతారామరాజు, టంగుటూరి ప్రకాశం పంతులు తదితరుల పాత్రను ఈ ఫోటోలు ప్రస్తుత తరానికి క్లుప్తంగా వివరిస్తాయి. మాదాపూర్ శిల్పారామం సహకారంతో ఏర్పాటుచేసిన ఈ ఎగ్జిబిషన్లో 30 ఫోటోలతో పాటు ఒక ఫోటో బూత్, సిగ్నేచర్ బోర్డులను కూడా సందర్శనకు ఉంచారు. కేంద్ర సమాచార, ప్రసార మంత్రిత్వశాఖకు చెందిన ప్రచురణల విభాగం స్వాతంత్య్ర పోరాటానికి సంబంధించిన పుస్తక ప్రదర్శనను ఏర్పాటుచేసింది.
ఈ ప్రదర్శనను ప్రెస్ ఇన్ఫర్మేషన్ బ్యూరో, రీజనల్ ఔట్రీచ్ బ్యూరో సౌత్జోన్ డైరెక్టర్ జనరల్ శ్రీ ఎస్.వెంకటేశ్వర్ శుక్రవారం ప్రారంభించి మాట్లాడుతూ స్వాత్రంత్య్ర పోరాట యోధుల త్యాగాలను స్మరించుకోవడానికి ఈ ఎగ్జిబిషన్ను ఏర్పాటుచేసినట్లు చెప్పారు. ప్రజలు కోవిడ్ నిబంధనలు పాటిస్తూ ఈ ఎగ్జిబిషన్ను సందర్శించాలని ఆయన కోరారు. ఈ కార్యక్రమంలో ఆర్వోబీ డైరెక్టర్ శ్రీమతి శృతిపాటిల్, డిప్యూటీ డైరెక్టర్ డాక్టర్ మానస్ కృష్ణకాంత్, ప్రచురణల విభాగం అసిస్టెంట్ డైరెక్టర్ శ్రీమతి కృష్ణ వందన తదితరులు పాల్గొన్నారు.
ఇంతకుముందు, రీజనల్ ఔట్రీచ్ బ్యూరో  గత మార్చి 12న వరంగల్లో నిర్వహించిన 75 సంవత్సరాల భారత స్వాతంత్య్రానికి సంబంధించిన ఫోటో ఎగ్జిబిషన్ను రాష్ట్ర గవర్నర్ శ్రీమతి తమిళిసై సౌందరరాజన్ ప్రారంభించారు. మార్చి 12 నుండి 14 వరకు హైదరాబాద్, నిజామాబాద్ మరియు నల్గొండలో ఇదే ఇతివృత్తంపై మూడు రోజుల పాటు ఫోటో ఎగ్జిబిషన్లను నిర్వహించారు. అలాగే గత ఏప్రిల్ 9 నుంచి 15 వరకు మాదాపూర్  లోని స్టేట్ ఆర్ట్ గ్యాలరీలో ఇదే ఇతివృత్తంపై ఫోటో ఎగ్జిబిషన్ నిర్వహించారు.
మహాత్మా గాంధీ నేతృత్వంలో నిర్వహించిన చారిత్రాత్మక ఉప్పు సత్యాగ్రహం 91 వ వార్షికోత్సవం సందర్భంగా 'ఆజాదీ కా అమృత్ మహోత్సవ్' వేడుకలను ప్రధానమంత్రి శ్రీ నరేంద్రమోదీ గుజరాత్ లోని సబర్మతి ఆశ్రమంలో అధికారికంగా భారత స్వాతంత్య్ర 75వ వార్షికోత్సవమైన 2022 ఆగస్టు 15 కి 75 వారాల ముందు అంటే 2021 మార్చి 12 న లాంఛనంగా ప్రారంభించారు. ‘ఆజాదీ కా అమృత్ మహోత్సవ్’ లో భాగంగా నిర్వహించే కార్యక్రమాలు మన దేశం గత 75 ఏళ్లలో సాధించిన విజయాలను ప్రదర్శిస్తాయి. అంతేకాకుండా వెలుగులోకి రాని స్వాతంత్య్ర సమరయోధుల కృషిని ప్రస్తుత తరానికి తెలియజేస్తాయి.
'ఆజాదీ కా అమృత్ మహోత్సవ్' రూపంలో 75 సంవత్సరాల భారత స్వాతంత్య్రాన్నిస్మరించుకోవాలని భారత ప్రభుత్వం నిర్ణయం తీసుకోవడమే కాక, ఈ ఉత్సవాలలో భాగంగా ఏర్పాటు చేసే కార్యక్రమాలను రూపొందించడానికి, 259 మంది సభ్యులతో గౌరవనీయ భారత ప్రధానమంత్రి అధ్యక్షతన ప్రభుత్వం జాతీయ కమిటీని ఏర్పాటు చేసింది. ఈ జాతీయ కమిటీలో అన్ని వర్గాల ప్రముఖులు, ప్రముఖ పౌరులు ఉన్నారు. జాతీయ, అంతర్జాతీయ స్థాయిల్లో కార్యక్రమాల రూపకల్పనకు విధాన నిర్దేశం, మార్గదర్శకాలను ఈ కమిటీ అందిస్తుంది. అన్ని ప్రభుత్వశాఖలు, విభాగాలు ఈ మహోత్సవాలలో భాగంగా ప్రత్యేక కార్యక్రమాలను నిర్వహించడానికి ప్రణాళికలు రూపొందించుకుంటున్నాయి.
రక్షణ మంత్రిత్వ శాఖ
రక్షణ రంగంలో స్వావలంబన సాధించేందుకు, డిపిఎస్యుల ద్వారా దిగుమతులను తగ్గించేందుకు ఉప-వ్యవస్థలు/ కూర్పులు లేదా నిర్మాణాలు/ పరికరాల సానుకూల స్వదేశీకరణకు జాబితాను నోటిఫై చేసిన రక్షణ మంత్రిత్వ శాఖ
రక్షణ ఉత్పత్తి రంగంలో స్వావలంబన సాధించి, రక్షణ రంగ ప్రభుత్వ సంస్థల  దిగుమతులను కనిష్టం చేయడం కోసం చేస్తున్న కృషిలో భాగంగా ఉప-వ్యవస్థలు/ కూర్పులు లేదా నిర్మాణాలు/ పరికరాల సానుకూల స్వదేశీకరణ జాబితాను రక్షణ ఉత్పత్తి విభాగం జాబితాను విడుదల చేసింది. ఈ జాబితాలో ఇప్పటికే దేశీయంగా ఉత్పత్తి చేస్తున్న 2,500 దిగుమతి చేసుకున్న వస్తువులు, 351 దిగుమతి చేసుకునే వస్తువులు ఉన్నాయి. వీటిని రానున్న మూడేళ్ళలో దేశీయంగా తయారు చేయనున్నాయి. ఈ ఆత్మనిర్భర్ భారత్ చొరవ ప్రతి ఏడాది దాదాపు రూ. 3,000 కోట్లకు సమానమైన విదేశీ మారక ద్రవ్యాన్ని ఆదా చేయనుంది. ఈ వస్తువులకు సంబంధించిన వివరాలు శ్రీజన్ పోర్టల్  అన్న లింక్లో అందుబాటులో ఉన్నాయి. జాబితాలో సూచించిన కాలక్రమానంతరం వీటిని భారతీయ పరిశ్రమల నుంచి సేకరించనున్నారు.
ఆత్మనిర్భర్ అభియాన్ చొరవలో భాగంగా రక్షణ తయారీలో స్వావలంబనకు ఊతమిచ్చేందుకు సైనిక వ్యవహారాల శాఖ ఆయుధాలు/ వేదికలు/ వ్యవస్థలు/ యుద్ధ సామాగ్రి తదితరాలకు సంబంధించిన సానుకూల స్వదేశీకరణ జాబితాలను ఇప్పటికే నోటిఫై చేయడం జరిగింది.
మంత్రిమండలి
నేశనల్ కమిశన్ ఫర్ హోమియోపతి బిల్లు, 2019లో ఆధికారిక సవరణల కు ఆమోదం తెలిపిన మంత్రిమండలి
హోమియోపతి సెంట్రల్ కౌన్సిల్  యాక్ట్, 1973ను సవరించడం కోసం నేశనల్ కమిశన్ ఫర్ హోమియోపతి బిల్లు, 2019 లో ఆధికారిక సవరణల కు ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది. ప్రస్తుతం ఈ బిల్లు రాజ్య సభ లో అనిర్ణీత స్థితి లో ఉంది.
ఈ సవరణ లు..:
• హోమియో విద్య రంగం లో అవసరమైనటువంటి నియంత్రణ సంబంధిత సంస్కరణల కు మార్గాన్ని సుగమం చేస్తాయి.
• సాధారణ ప్రజానీకం యొక్క హితాన్ని పరిరక్షించడం కోసం జవాబుదారీ కి మరియు పారదర్శకత్వాని కి వీలు ను కల్పిస్తాయి. దేశం లోని అన్ని ప్రాంతాల లో ఆరోగ్య సంరక్షణ సేవ లు తక్కువ ఖర్చు లో లభ్యం కావడాన్ని కమిశన్ ప్రోత్సహించనుంది.
పూర్వరంగం:
సెంట్రల్ రిజిస్టర్ ఆఫ్ హోమియోపతి మరియు తత్సంబంధిత అంశాల నిర్వహణ కు, హోమియోపతి విద్య ను మరియు అభ్యాసాన్ని నియంత్రించేందుకు ఒక సెంట్రల్ కౌన్సిల్ ఆఫ్ హోమియోపతి ని నెలకొల్పడం కోసం హోమియోపతి సెంట్రల్ కౌన్సిల్  యాక్ట్, 1973కు చట్టరూపాన్ని ఇవ్వడం జరిగింది. ఈ చట్టాన్ని ద ఇండియన్ మెడికల్ కౌన్సిల్ యాక్ట్, 1956 తరహా లో రూపొందించారు. బోర్డు విధులు, నిర్మాణం, నియంత్రణల ను రూపొందించే అధికారాలు.. ఇవి మెడికల్ కౌన్సిల్ ఆఫ్ ఇండియా లో మాదిరిగానే ఉన్నాయి. ఈ చట్టం హోమియోపతి వైద్య విద్య యొక్క ఎదుగుదల కు మరియు అభ్యాసాని కి ఒక గట్టి పునాది ని అందిస్తోంది. అయితే, కౌన్సిల్ యొక్క పనితీరు లో వివిధ అవరోధాల ను ఎదుర్కోవడం జరిగింది. దీనితో వైద్య విద్య తో పాటు నాణ్యమైన హోమియోపతి ఆరోగ్య సంరక్షణ సేవల అందజేత పైన కూడా తీవ్ర హానికర ప్రభావాలు ప్రసరించాయి.
(
మానవ వనరుల అభివృద్ధి మంత్రిత్వ శాఖ
ఉన్నత్ భారత్ అభియాన్ ప్రగతిపై కేంద్ర విద్యామంత్రి సమీక్ష
గ్రామీణ భారతావనిలో పరిపూర్ణమైన పరివర్తన లక్ష్యంగా రూపుదిద్దుకున్న ఉన్నత్ భారత్ అభియాన్  పథకం అమలుపై కేంద్ర విద్యాశాఖ మంత్రి రమేశ్ పోఖ్రియాల్ ‘నిశాంక్’ 2020 నవంబరు 20న వీడియో కానన్ఫరెన్సింగ్ ద్వారా సమీక్ష నిర్వహించారు. కేంద్ర ఉన్నత విద్యాశాఖ కార్యదర్శి అమిత్ ఖరే, యు.బి.ఎ. జాతీయ సారథ్య సంఘం చైర్మన్ డాక్టర్ విజయ్ భట్కర్, పాఠ్యాంశ నిపుణుల జాతీయ బృందపు సలహా సంఘం అధ్యక్షుడు డాక్టర్ ఆర్. చిదంబరం, ఢిల్లీ ఐ.ఐ.టి. డైరెక్టర్ ప్రొఫెసర్ రాంగోపాల్ రావు, యు.బి.ఎ. జాతీయ సమన్వయకర్త ప్రొఫెసర్ వి.కె. విజయ్ ఈ కార్యక్రమానికి హాజరయ్యారు.
ఉన్నత్ భారత్ అభియాన్  పథకం అమలులో ప్రగతిని, ప్రొఫెసర్ వి.కె. విజయ్ ఈ సమీక్షలో వివరించారు. 2,600కు పైగా సంస్థల భాగస్వామ్యంతో ఈ పథకాన్ని 14వేల గ్రామాలకు వర్తింపజేస్తున్నట్టు చెప్పారు. పథకం అమలుకు సంబంధించి 4,650 గ్రామాల స్థాయి సర్వే సమాచారం, 4,75,702 ఇళ్ల స్థాయి సర్వే సమాచారం యు.బి.ఎ. వెబ్ సైట్ లో అందుబాటులో ఉందని తెలిపారు.
యు.బి.ఎ. కింద ప్రగతి సాధనలో ఢిల్లీ ఐ.ఐ.టి. సాగించన కృషిని కేంద్రమంత్రి రమేశ్ పోఖ్రియాల్ ‘నిశాంక్’ అభినందించారు. ఈ పథకం కింద గ్రామీణ సమాజంతో, గ్రామాలతో ఉన్నత విద్యాసంస్థలను అనుసంధానం చేస్తున్నట్టు చెప్పారు. ఆయా సంస్థల విద్యార్థులు, ఉపాధ్యాయులు సంప్రదాయ బద్ధమైన, క్షేత్రస్థాయి అనుభవ విజ్ఞానాన్ని తెలుసుకునేందుకు పథకం దోహదపడుతోందన్నారు. ప్రజల మెరుగైన జీవితానికి అవసరమైన సృజనాత్మక సాంకేతిక పరిజ్ఞానాన్ని గుర్తించేందుకు, పరిజ్ఞానం అమలుకోసం తగిన పద్ధతులను రూపొందించేందుకు ఈ పథకం వీలు కలిగిస్తుందన్నారు.
అన్ని గ్రామాలకు ఉమ్మడిగా ఎదురయ్యే 3నుంచి ఐదు కీలక సమస్యలను, స్థానిక పరిస్థితుల ఆధారంగా మరికొన్ని అంశాలను గుర్తించాలని, సమస్యల పరిష్కారంపై భాగస్వామ్య సంస్థలు కృషి చేయాలని మంత్రి పోఖ్రియాల్ సూచించారు. గ్రామాలకు ఎక్కువ ప్రయోజనం కలిగేలా ఈ పథకం కింద గరిష్ట సంఖ్యలో ఉన్నత విద్యాసంస్థలకు ప్రమేయం కల్పించాలన్నారు. 2020 సవంత్సరపు నూతన విద్యావిధానంపై పాఠశాలల ఉపాధ్యాయులకు మరింత అవగాహన కల్పించడంలో ఉన్నత్ భారత్ యోజన పథకం మరింత కీలకపాత్ర పోషించాలన్నారు.
వివిధ సంస్థలు తమ అభిప్రాయాలను, అనుభవాలను విజయ గాథలను పరస్పరం పంచుకునేందుకు, తద్వారా ప్రేరణ పొందేందుకు వేదికగా ఉపయోగపడే ఒక వెబ్ పోర్టల్ అవసరమమన్నారు. గ్రామీణ ప్రాంతాల్లో అక్షరాస్యత, ఆరోగ్య రక్షణ మెరుగుపడుతున్న తీరు, యు.బి.ఎ. పథకం ప్రమాణాల అమలు వంటి అంశాలపై రాష్ట్రాలవారీగా అధ్యయనం చేపట్టాలని, కొత్తగా లక్ష్యాలను నిర్దేశించుకునేందుకు ఇది అవసరమని మంత్రి అభిప్రాయపడ్డారు.
ఉన్నత్ భారత్ అభియాన్  గురించి..
ఉన్నత విద్యా సంస్థల ప్రమేయంతో గ్రామీణాభివృద్ధిలో పరిపూర్ణమైన పరివర్తన తీసుకురావాలన్న దృక్పథం స్ఫూర్తిగా కేంద్ర ప్రభుత్వ పతాక పథకంగా ఉన్నత్ భారత్ అభియాన్ రూపుదిద్దుకుంది. సమ్మిళిత భారతావని నిర్మాణానికి, అభివృద్ధి లక్ష్యాల సాధనలో సవాళ్లను గుర్తించేందుకు ఉన్నత విద్యా సంస్థలు గ్రామీణ ప్రజలతో కలసి పనిచేసేందుకు ఈ పథకం వీలు కల్పిస్తుంది. సుస్థిర అభివృద్ధిని మరింత వేగవంతం చేసేందుకు కూడా దోహదపడుతుంది.
ప్రధాన మంత్రి కార్యాలయం
పురుషుల ఫ్రీస్టైల్ 74 కెజిల రెజ్లింగ్లో స్వర్ణపతకం సాధించిన నవీన్ కుమార్ ను అభినందించిన ప్రధానమంత్రి
2022 బర్మింగ్హామ్ కామన్వెల్త్ క్రీడలలో పురుషుల 74 కెజిల రెజ్లింగ్ పోటీలలో స్వర్ణపతకం సాధించిన నవీన్ కుమార్కు ప్రధానమంత్రి అభినందనలు తెలిపారు.
ఈ సందర్భంగా ఒక ట్వీట్ చేస్తూ ప్రధానమంత్రి,
మన రెజ్లర్లకు మరింత కీర్తిదక్కింది. స్వర్ణపతకం సాధించిన నవీన్ కుమార్కు అభినందనలు. అతని అద్భుత విశ్వాసం, విశేషమైన టెక్నిక్ పూర్తిగా ప్రదర్శితమైంది. అతని భవిష్యత్ కృషికి అభినందనలు అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
స్వయంచలిత పునరుపయోగ వాహకనౌక ప్రయోగంపై ‘ఇస్రో’కు ప్రధాని ప్రశంస
భారత అంతరిక్ష పరిశోధన సంస్థ  స్వయంచలిత పునరుపయోగ వాహకనౌక ప్రయోగం నిర్వహించడాన్ని ప్రధానమంత్రి శ్రీ నరేంద్ర మోదీ ప్రశంసించారు. భారత వాయుసేన, ‘డిఆర్డిఒ’ల సహకారంతో కర్ణాటకలోని చిత్రదుర్గలోగల ఎయిరోనాటికల్ టెస్ట్ రేంజ్  నుంచి ఇస్రో ఈ పునరుపయోగ వాహకనౌక స్వయంచలితంగా తిరిగొచ్చే ప్రయోగాన్ని 2023 ఏప్రిల్ 2న ఉదయం నిర్వహించింది.
ఈ ప్రయోగంపై ఇస్రో ట్వీట్ల మీద స్పందిస్తూ పంపిన సందేశంలో:
“ఇదొక గొప్ప సమష్టి విజయం... భారత పునరుపయోగ అంతరిక్ష వాహకనౌక తయారీ స్వప్న సాకారం దిశగా ఇది మరొక ముందడుగు” అని ప్రధానమంత్రి పేర్కొన్నారు.
(
మంత్రిమండలి
అంతరిక్ష విభాగం పరిధి లో ఒక కొత్త కంపెనీ ని ఏర్పాటు చేసేందుకు ఆమోదం తెలిపిన మంత్రివర్గం
భారత అంతరిక్ష పరిశోధన సంస్థ  కేంద్రాలు మరియు అంతరిక్ష విభాగం  లో భాగమైన యూనిట్ లు చేపడుతున్న పరిశోధన మరియు అభివృద్ధి [ ఆర్ & డి ] కార్యకలాపాల ను వాణిజ్య సరళి లో వినియోగించుకోవడం కోసం డిఒఎస్ పరిధి లో ఒక నూతన కంపెనీ ని ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ముఖ్యాంశాలు:
ఐఎస్ఆర్ఒ కార్యక్రమాల ను వాణిజ్య సరళి లో ఆచరణాత్మకం చేసేందుకు ఈ దిగువన పేర్కొన్న రంగాలు / మార్గాలు అవకాశాల ను అందిస్తాయి:
1. చిన్న ఉపగ్రహాల కు సంబంధించిన సాంకేతిక విజ్ఞానాన్ని పరిశ్రమ కు బదలాయించడం. ఇందుకోసం కొత్త కంపెనీ డిఒఎస్/ ఐఎస్ఆర్ఒ ల నుండి లైసెన్సు ను తీసుకోవలసివుంటుంది. పరిశ్రమల కు కంపెనీ సబ్-లైసెన్సు ను ఇవ్వాలి;
2. ప్రైవేటు రంగం సహకారం తో చిన్న ఉపగ్రహ వాహక నౌక ని తయారు చేయడం;
3. పరిశ్రమ ద్వారా పోలర్ ఎస్ఎల్వి ని ఉత్పత్తి చేయడం;
4. ప్రయోగం, ఇంకా అప్లికేశన్స్ సహా అంతరిక్ష ఆధారిత ఉత్పత్తుల ను మరియు సేవల ను తయారు చేయడం, విక్రయించడం;
5. డిఒఎస్ లో భాగమైన యూనిట్ లు మరియు ఇస్రో కేంద్రాలు అభివృద్ధిపరచిన సాంకేతిక విజ్ఞానం బదిలీ;
6. కొన్ని ఉప సాంకేతిక పరిజ్ఞానాల ను మరియు ఉత్పత్తుల ను భారతదేశం లో, ఇంకా విదేశాల లో విక్రయించడం; మరియు
7. భారత ప్రభుత్వం యోగ్యమైనదని భావించిన మరే ఇతర విధినైనా నిర్వర్తించడం.
(
రక్షణ మంత్రిత్వ శాఖ
ద్వైపాక్షిక రక్షణ సహకారంపై ఆస్ట్రేలియా రక్షణ శాఖ మంత్రితో టెలిఫోన్ ద్వారా భారత రక్షణ శాఖ మంత్రి శ్రీ రాజ్నాథ్ సింగ్ సమీక్ష
భారత్-ఆస్ట్రేలియా మధ్య రక్షణ సహకారంపై, ఆ దేశ రక్షణ శాఖ మంత్రి పీటర్ డటన్తో టెలిఫోన్ ద్వారా భారత రక్షణ శాఖ మంత్రి శ్రీ రాజ్నాథ్ సింగ్ సమీక్షించారు. ప్రస్తుత పరిస్థితుల నేపథ్యంలో ఈ సమీక్ష జరిగింది. గతేడాది జూన్లో "సమగ్ర వ్యూహాత్మక భాగస్వామ్య కార్యక్రమం" తర్వాత భారత్-ఆస్ట్రేలియా మధ్య రక్షణ సహకారం మరింత పెరిగినట్లు మంత్రులిద్దరూ అంగీకరించారు. మలబార్ విన్యాసాల్లో ఆస్ట్రేలియా పాల్గొనడం ఈ భాగస్వామ్య వృద్ధిలో ఒక ముఖ్యమైన మైలురాయిగా మారింది.
రెండు దేశాల మధ్య పెరుగుతున్న రక్షణ ఒప్పందాల పట్ల మంత్రులివురు సంతృప్తి వ్యక్తం చేశారు. వివిధ ద్వైపాక్షిక రక్షణ సహకార కార్యక్రమాల పురోగతిపై సమీక్షించారు. రెండు దేశాల సాయుధ బలగాల మధ్య ఒప్పందాలను మరింత పెంచేందుకు తమ నిబద్ధతను వ్యక్తపరిచారు. సాధ్యమైనంత త్వరగా 2+2 మంత్రిత్వ సమావేశం నిర్వహించాలని నిర్ణయించారు.
కొవిడ్పై పోరాటంలో భారత్కు అండగా నిలిచినందుకు ఆస్ట్రేలియాకు శ్రీ రాజ్నాథ్ సింగ్ ధన్యవాదాలు తెలిపారు.